CELEX: 32020R1634
Language: fi
Date: 2020-11-04 00:00:00
Title: Komission täytäntöönpanoasetus (EU) 2020/1634, annettu 4 päivänä marraskuuta 2020, luvan antamisesta kaakaon (Theobroma cacao L.) hedelmälihasta saatujen sokerien saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

5.11.2020   
               
               
                  FI
               
               
                  Euroopan unionin virallinen lehti
               
               
                  L 367/39
               
            
         KOMISSION TÄYTÄNTÖÖNPANOASETUS (EU) 2020/1634,
         annettu 4 päivänä marraskuuta 2020,
         luvan antamisesta kaakaon (Theobroma cacao L.) hedelmälihasta saatujen sokerien saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 (1) kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 ja erityisesti sen 12 artiklan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.
                  
               
                     (2)
                  
                  
                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.
                  
               
                     (3)
                  
                  
                     Komissio päättää asetuksen (EU) 2015/2283 12 artiklan nojalla uuselintarvikkeen hyväksymisestä ja saattamisesta unionin markkinoille sekä unionin luettelon saattamisesta ajan tasalle.
                  
               
                     (4)
                  
                  
                     Komission täytäntöönpanoasetuksella (EU) 2020/206 (3) annettiin lupa Theobroma cacao L. -kasvista saatavan hedelmälihan, hedelmälihamehun ja hedelmälihamehutiivisteen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja muutettiin hyväksyttyjä uuselintarvikkeita koskevaa unionin luetteloa.
                  
               
                     (5)
                  
                  
                     Yritys Cabosse Naturals NV, jäljempänä ’hakija’, toimitti 22 päivänä marraskuuta 2019 komissiolle asetuksen (EU) 2015/2283 10 artiklan 1 kohdan mukaisesti hakemuksen kaakaon (Theobroma cacao L.) hedelmälihasta saatujen sokereiden saattamisesta uuselintarvikkeena unionin markkinoille. Hakija haki hyväksyntää sille, että koko väestö voisi käyttää kaakaon (Theobroma cacao L.) hedelmälihasta saatuja sokereita elintarvikkeiden ainesosana.
                  
               
                     (6)
                  
                  
                     Sokerit erotellaan Theobroma cacao L. -kasvin hedelmälihamehutiivisteestä kuivaamalla tai puhdistamalla.
                  
               
                     (7)
                  
                  
                     Komissio katsoo, että Euroopan elintarviketurvallisuusviranomaisen ei ole tarpeen tehdä tästä hakemuksesta turvallisuusarviointia asetuksen (EU) 2015/2283 10 artiklan 3 kohdan mukaisesti. Theobroma cacao L. -kasvin hedelmälihamehutiivisteestä kuivaamalla tai puhdistamalla saadut sokerit ovat identtisiä kaakaon (Theobroma cacao L.) hedelmälihassa luontaisesti esiintyvien sokerien kanssa ja koostuvat pääasiassa glukoosista ja fruktoosista, joita on jo pitkään käytetty elintarvikkeissa turvallisesti. Näin ollen niiden hyväksyminen ei muuttaisi turvallisuusnäkökohtia, jotka tukivat Theobroma cacao L. -kasvin hedelmälihamehutiivisteen hyväksymistä perinteisenä elintarvikkeena.
                  
               
                     (8)
                  
                  
                     Hakemuksessa esitetyt tiedot antavat riittävät perusteet vahvistaa, että ehdotetut käyttötarkoitukset ja -asteet uuselintarvikkeen ”kaakaon (Theobroma cacao L.) hedelmälihasta saadut sokerit” eritelmiin ovat asetuksen (EU) 2015/2283 12 artiklan mukaisia.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Sisällytetään tämän asetuksen liitteessä määritellyt kaakaon (Theobroma cacao L.) hedelmälihasta saadut sokerit täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.
            
            
               2.   Edellä olevassa 1 kohdassa tarkoitettuun kohtaan unionin luettelossa lisätään liitteessä vahvistetut käyttöedellytykset ja merkintävaatimukset.
            
         
         
            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (3)  Komission täytäntöönpanoasetus (EU) 2020/206, annettu 14 päivänä helmikuuta 2020, luvan antamisesta Theobroma cacao L. -kasvista saatavan hedelmälihan, hedelmälihamehun ja hedelmälihamehutiivisteen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja täytäntöönpanoasetuksen (EU) 2017/2470 muuttamisesta (EUVL L 43, 17.2.2020, s. 66).
      
      
         
            LIITE
            Muutetaan täytäntöönpanoasetuksen (EU) 2017/2470 liite seuraavasti:
            
                        1)
                     
                     
                        Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:
                        
                                    Hyväksytty uuselintarvike
                                 
                                 
                                    Uuselintarvikkeen käyttöedellytykset
                                 
                                 
                                    Merkintöjä koskevat lisävaatimukset
                                 
                                 
                                    Muut vaatimukset
                                 
                              
                                    ”Kaakaon (Theobroma cacao L.) hedelmälihasta saadut sokerit
                                 
                                 
                                    Ei määritelty
                                 
                                 
                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”kaakaon (Theobroma cacao L.) hedelmälihasta saadut sokerit”, ”kaakaon (Theobroma cacao L.) hedelmälihasta saatu glukoosi” tai ”kaakaon (Theobroma cacao L.) hedelmälihasta saatu fruktoosi” sen mukaan, mistä muodosta on kyse.”
                                 
                                 
                                     
                                 
                              
                  
                        2)
                     
                     
                        Lisätään taulukkoon 2 (Eritelmät) aakkosjärjestyksessä seuraava kohta:
                        
                                    Hyväksytty uuselintarvike
                                 
                                 
                                    Eritelmät
                                 
                              
                                    ”Kaakaon (Theobroma cacao L.) hedelmälihasta saadut sokerit
                                 
                                 
                                    
                                       Kuvaus/Määritelmä:
                                    
                                    Sokerit saadaan kaakaon (Theobroma cacao L.) hedelmälihamehutiivisteestä joko kuivaamalla tai puhdistamalla, jotta saadaan erittäin puhdasta glukoosia tai fruktoosia.
                                    
                                       Kuivaamalla tuotetut sokerit
                                    
                                    Ravitsemuksellinen koostumus:
                                    Kokonaissokeri (g/100 g): > 80
                                    Kosteus (%): < 5
                                    Mikrobiologiset vaatimukset:
                                    Kokonaispesäkemäärä: (aerobiset) (PMY/g): < 104
                                    
                                    Homeet ja hiivat (PMY/g): < 50
                                    Enterobakteerit (PMY/g): < 10
                                    
                                       Salmonella spp.: Ei esiinny 25 g:ssa
                                    
                                       Alicyclobacillus: Ei esiinny 50 g:ssa
                                    Termoasidofiilit bakteerit: Ei esiinny 50 g:ssa
                                    
                                       Puhdistamalla tuotetut sokerit
                                    
                                    Kaakaon (Theobroma cacao L.) hedelmälihasta saadun glukoosin ravitsemuksellinen koostumus:
                                    Glukoosipitoisuus (%): > 93
                                    Tuhka (%): < 0,2
                                    Kosteus (%): < 1,0
                                    Kaakaon (Theobroma cacao L.) hedelmälihasta saadun fruktoosin ravitsemuksellinen koostumus:
                                    Fruktoosipitoisuus (%): > 98
                                    Glukoosipitoisuus (%): < 0,5 %
                                    Tuhka (%): < 0,2
                                    Kosteus (%):< 0,5
                                    Kaakaon (Theobroma cacao L.) hedelmälihasta saadun glukoosin ja fruktoosin mikrobiologiset vaatimukset:
                                    Kokonaispesäkemäärä: (aerobiset) (PMY/g): < 104
                                    
                                    
                                       Salmonella spp.: Ei esiinny 25 g:ssa”